# ปิยะ วิมุกตายน
ปิยะ วิมุกตายน (เอ็กซ์) เกิดเมื่อวันที่ 23 ตุลาคม พ.ศ. 2522 โดยชื่อจริงมาจากวันปิยมหาราชซึ่งตรงกับวันเกิดของเขาเอง

ปิยะ วิมุกตายน เรียนจบจากมหาวิทยาลัยราชภัฏจันทรเกษม คณะมนุษยศาสตร์ เอกภาษาอังกฤษ มีผลงานที่โดดเด่นมาจากโฆษณาสบู่ตราดอกบัวคู่ ซึ่งรับบทเป็นจราจรที่เต้นท่ามกลางแสงแดด และ หลอดไฟซิลวาเนีย ชุด เฮียรักยุทธ โดยรับบทเป็นยุทธ ลูกค้าที่มาซื้อหลอดไฟ หลังจากนั้นมีผลงานโฆษณาในอีกหลายชิ้นต่อมา รวมไปถึงผลงานทางด้านการเดินแบบให้กับสินค้าหลายชนิด

ในปีพ.ศ. 2547 ได้แสดงภาพยนตร์เรื่อง ปักษาวายุ และ คู่แท้ปาฏิหาริย์ จนเป็นที่รู้จักมากขึ้น ส่วนทางด้านละคร มีผลงานเรื่องแรกคือละคร พลิกฟ้าตามล่าเธอ ของค่ายโพลีพลัส ด้วยความที่มีใบหน้าดุดันและเคร่งขรึมทำให้ได้รับบทตัวร้าย นับตั้งแต่นั้นเป็นต้นมา

ในเดือนมีนาคมพ.ศ. 2550 ได้ปรากฏเป็นข่าวเรื่องความรักต่างวัยกับเนาวรัตน์ ยุกตะนันท์ ดารานักแสดงผู้มากฝีมือ โดยข่าวคราวดังกล่าวเกิดจากบทสัมภาษณ์หลังจากที่ได้ถ่ายแบบร่วมกันในนิตยสาร OK โดยบทสัมภาษณ์นั้นได้กล่าวถึงนักแสดงสาวว่าเป็นดาราขวัญใจและอยากร่วมงานกันทำให้เกิดความรักต่างวัยขึ้น ชื่อเสียงของเอ็กซ์เริ่มเป็นที่รู้จักและมีงานเข้ามาอย่างต่อเนื่อง จนกระทั่งปลายเดือนกันยายน พ.ศ. 2550 ได้ประกาศยุติความสัมพันธ์กับเนาวรัตน์ ลงเนื่องด้วยความคิดเห็นไม่ลงรอยกันจนเกิดอาการบาดหมางกันถึงขั้นไม่ขอร่วมงานเดียวกัน

ในปีพ.ศ. 2551 ได้ประสบอุบัติเหตุจากเอ็ฟเฟ็กต์ในระหว่างการถ่ายทำละครธิดาวานร ทำให้เกิดอาการน้ำในหูไม่เท่ากันและมีเสียงคล้ายแมลงเมื่ออยู่ในสถานที่ที่มีเสียงอึกทึก จึงได้พักรักษาอาการดังกล่าว

 ผลงาน 
 ภาพยนตร์ 
 คู่แท้ปาฏิหาริย์ (ไท เอ็นเตอร์เทนเมนต์ พ.ศ. 2546)
 ปักษาวายุ (อาร์เอสฟิล์ม พ.ศ. 2547) รับบทเป็น หาญ
 ขอให้รักจงเจริญ (โมโนฟิล์ม พ.ศ. 2550) รับบทเป็น กริช
 กังฟูแพนด้า (พากย์บทเป็น ไต้หลุง) (พ.ศ. 2551)

 โฆษณา 
 สบู่ดอกบัวคู่ (2542)
 หลอดไฟซิลวาเนีย (ชุด เฮียรักยุทธ) (2547)
 ห้างสรรพสินค้าบิ๊กซี (เช็กไพรส์ ชุดเดินสวนกับหญิงตาบอด)
 เคเอฟซี
 ไดสตาร์
 วุฒิศักดิ์ คลินิก (โฆษณาทางวิทยุ ,2550)
 เบียร์ Miller Chill
 FedEx (2554)

 ละคร 
 ปี (พ.ศ.)เรื่องบทบาท  ออกอากาศ2547พลิกฟ้าตามล่าเธอ ช่อง 3หวานใจไทยแลนด์คุณปรุงนางสาวจริงใจ กับ นายแสนดีพิเชษฐ์ ช่อง 72548ชิชา สาวน้อยมหัศจรรย์เรด ช่อง 3สองเรานิรันดร์ณรงค์2549อมฤตาลัยสิปปะพริกหวานน้ำตาลเผ็ดฐาปานะ ไอทีวี2550รหัสริษยาประเมิน (แมน) ช่อง 7ดั่งดวงหฤทัยอันดาน้องเหมียวเขี้ยวเพชรมดใสหัวใจซ่าส์(รับเชิญ)2551ถึงร้ายก็รัก จักรี ช่อง 3รักซ่อนแค้นมงคล2553เธอกับเขาและรักของเราวิทิต ช่อง 72555แววมยุรา ศักดา ช่อง 3ศีล 5 คนกล้าท้าอธรรม วี (รับเชิญ) ช่อง 5สะใภ้ซ่าส์ แม่ย่าเฮี้ยน ช่อง 3 สาวน้อย  หลวงจินดา (รับเชิญ) ช่อง 9 จุดนัดภพ  (รับเชิญ) ช่อง 3 2556  มณีสวาท อำนาจ นางร้ายสายลับ สารวัตรมังกร จ้าวพายุ วิทย์ ช่อง 5 2557  เสือ (ละครโทรทัศน์) ลายเมฆ ช่องวัน 2559  สาวน้อยร้อยล้าน เสี่ยวินัย ช่อง 3 ปดิวรัดา  สารวัตร2561 ดวงใจในไฟหนาว ชาติ 2562  แก้วกลางดง ปราบ 2564  อีสาวอันตราย  ยศ 2565  อ้อมฟ้าโอบดิน  อารักษ์ 2567  ดวงใจเทวพรหม ตอน ขวัญฤทัย  จางเฉิน (รับเชิญ)

ละครซีรีส์
 ปี (พ.ศ.)เรื่องรับบท 2551 - 2552 , 2554  ธิดาวานร  คำรณ

ซีรีส์
 Wifi Society ตอน Grey Secret ความลับสีเทา รับบท พี่นนท์/พ่อของแบงก์
 kinnporcheep รับบทเป็น หัวหน้าตระกูลรอง

 พากย์เสียงโฆษณา 
 เชฟโรเล็ต แคปติว่า (ออกอากาศทางโทรทัศน์ พ.ศ. 2551)
 ยาสีฟัน คอลเก็ต สูตร มิลติวิตามิน (ออกอากาศทางวิทยุ พ.ศ. 2551)
 น้ำดื่ม ตรา คริสตัล (ออกอากาศทางโทรทัศน์ พ.ศ. 2551 - 2553)
 หนังสือพิมพ์ กรุงเทพธุรกิจ
 นิสสัน นาวาร่า (ออกอากาศทางโทรทัศน์ พ.ศ. 2552 - 2553)
 เครื่องสำอาง Oriental Princess Maya (ออกอากาศทางโทรทัศน์ พ.ศ. 2553)
 ครีม Serene (ออกอากาศทางโทรทัศน์ พ.ศ. 2553)
 เครื่องดิ่ม กิฟฟารีน อะบาโลนคอลลาเจน (ออกอากาศทางโทรทัศน์ พ.ศ. 2554)
 มิสทีน มาสคารา นิวยอร์ก (ออกอากาศทางโทรทัศน์ พ.ศ. 2556)
  อุปกรณ์ครัว Axia (ออกอากาศทางโทรทัศน์ พ.ศ. 2564)

 ผู้บรรยายรายการ 
 มาสเตอร์เชฟไทยแลนด์
 มาสเตอร์เชฟจูเนียร์ไทยแลนด์
 Win Win WAR Thailand สุดยอดนักธุรกิจแบ่งปัน
 Bid Coin Chef สุดยอดเชฟหักเหลี่ยมโหด
 เฮลล์คิทเช่นไทยแลนด์

 มิวสิกวีดีโอ 
 เสือผู้หญิง (โอ๋ ลำดวน  พ.ศ. 2549)
 อยากลืมแฟนเขา- ศิริพร อำไพพงษ์